CELEX: 62013CN0336
Language: hu
Date: 2013-06-19 00:00:00
Title: C-336/13. P. sz. ügy: A Törvényszék (első tanács) T-671/11. sz., IPK International — World Tourism Marketing Consultants GmbH kontra Európai Bizottság ügyben 2013. április 10-én hozott ítélete ellen az Európai Bizottság által 2013. június 19-én benyújtott fellebbezés

7.9.2013   
            
            
               HU
            
            
               Az Európai Unió Hivatalos Lapja
            
            
               C 260/25
            
         A Törvényszék (első tanács) T-671/11. sz., IPK International — World Tourism Marketing Consultants GmbH kontra Európai Bizottság ügyben 2013. április 10-én hozott ítélete ellen az Európai Bizottság által 2013. június 19-én benyújtott fellebbezés
   (C-336/13. P. sz. ügy)
   2013/C 260/43
   Az eljárás nyelve: német
   
      Felek
   
   
      Fellebbező: Európai Bizottság (képviselők: F. Dintilhac, G. Wilms és G. Zavvos meghatalmazottak)
   
      A másik fél az eljárásban: IPK International — World Tourism Marketing Consultants GmbH
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék (első tanács) T-671/11. sz. ügyben 2013. április 10-én hozott ítéletét;
            
         
               —
            
            
               utasítsa el az IPK International — World Tourism Marketing Consultants GmbH által a Bizottsággal szemben 2011. december 22-én benyújtott keresetet;
            
         
               —
            
            
               az IPK International — World Tourism Marketing Consultants GmbH-t kötelezze az első- és másodfokú eljárás költségeinek viselésére.
            
         
      Jogalapok és fontosabb érvek
   
   A megtámadott ítélet jogilag több okból is téves:
   
               a)
            
            
               Figyelmen kívül hagyja a Bíróság ítélkezési gyakorlatát, amely szerint a kompenzációs kamatok az infláció ellensúlyozását szolgálják.
            
         
               b)
            
            
               A Bíróság ítélkezési gyakorlatával ellentétben nem tesz különbséget a kompenzációs kamatok és a késedelmi kamatok között, és mindkét kamatláb mértékét az Európai Központi Bank (EKB) által a fő refinanszírozási műveletekre alkalmazott kamatláb 2 százalékponttal növelt mértékében állapítja meg.
            
         
               c)
            
            
               Számítási hibát tartalmaz, mivel tőkésíti a kompenzációs kamatokat, és a késedelmi kamatokat 2011. április 15-től számítja.
            
         
               d)
            
            
               Tévesen értelmezi a megtámadott határozatot és a T-297/05. sz. ügyben hozott saját ítéletét (1), valamint elferdíti a tényeket.
            
         
               e)
            
            
               Nincs megfelelően megindokolva: nem utal a kamatszámítás mértékével és a késedelmi kamatok számításának kezdetével kapcsolatos okokra, és az indokolás ellentmondásos.
            
         
               f)
            
            
               Sérti a gazdagodásra vonatkozó uniós jogi elveket.
            
         
      (1)  A Törvényszék 2011. április 15-i ítélete (EBHT 2011., II-1859. o.).